open-index/open-wikipedia-markdown huggingface dataset:
Βελεστίνον (Παράκτιο βοηθητικό)

**Βελεστίνον ([[Παράκτιο βοηθητικό]]) / Φ/Τ 11**

Από το 1943 στο Ελληνικό Πολεμικό Ναυτικό. Ομοίου τύπου πλοία ‘Αγχίαλος’, **Βελεστίνον**, ‘Δίστομον’,  ‘Ελασσών’, ‘Καλάβρυτα’ και ‘Λέχοβον’.
. Παραχωρήθηκε από τις Η.Π.Α.. Εκποιήθηκε το 1964.

Κατηγορία:Ελληνικά βοηθητικά πλοία
Κατηγορία:Ελληνικά πολεμικά πλοία του Β' Παγκοσμίου Πολέμου
Βέλος Ι (αντιτορπιλικό)

Το **Βέλος Ι / 08, 23** ήταν αντιτορπιλικό τύπου Νίκη. Υπηρέτησε στο Ελληνικό Πολεμικό Ναυτικό το 1907-1926. Το πλοίο ήταν παραγγελία της Ελληνικής κυβέρνησης στα ναυπηγεία German VULKAN Werks AG. Stettin–Bredow το 1905. Ιδίου τύπου πλοία ήταν τα: Ασπίς Ι, Δόξα Ι και Νίκη Ι. Η καθέλκυση του έγινε στις 8 Μαΐου 1907. Έλαβε μέρος στους πολέμους του 1912–1913. Το 1917 κατασχέθηκε από τους Γάλλους και παρέμεινε στην κατοχή τους μέχρις όταν η Ελλάδα συμμάχησε με τις δυτικές δυνάμεις (ΑΝΤΑΝΤ). Μετά την ανακωχή του Μούδρου (Νοέμβριος 1918) έπλευσε στα Δαρδανέλια με τα υπόλοιπα συμμαχικά και ελληνικά πλοία. Ήταν το πρώτο Ελληνικό πλοίο που κατέπλευσε στη Κωνσταντινούπολη. Από τον Φεβρουάριο μέχρι και τον Ιούνιο του 1919 έλαβε μέρος σε συμμαχικές επιχειρήσεις στον Εύξεινο Πόντο και συνόδευσε πλοία μεταφέροντας Έλληνες πρόσφυγες από τη Ρωσία. Μέχρι το 1922 έλαβε μέρος στις επιχειρήσεις του αποκλεισμού των παραλίων της Μικράς Ασίας κατά τη διάρκεια της Μικρασιατικής εκστρατείας. Το 1926 παροπλίσθηκε διότι η επισκευή του κρίθηκε ασύμφορη για το Ελληνικό δημόσιο.

Κατηγορία:Ελληνικά πολεμικά πλοία του Α' Παγκοσμίου Πολέμου
Κατηγορία:Ελληνικά αντιτορπιλικά
Αποβατική υποστήριξη

Ο όρος **Αποβατική υποστήριξη** είναι περισσότερο στρατιωτικός (ναυτικός) και χρησιμοποιείται για τον προσδιορισμό μικρών σχετικά σκαφών που υποστηρίζουν τις στρατιωτικές αποβατικές δυνάμεις κατά τον χρόνο της επιχειρούμενης απόβασης. 

Τέτοια πλοία "αποβατικής υποστήριξης" μπορεί να είναι μικρά (μικρού βυθίσματος) αλλά και μεγάλα πολεμικά σκάφη που με το πυροβολικό τους καλύπτουν την αποβατική επιχείρηση. Επίσης με τον ίδιον όρο μπορεί να χαρακτηρισθούν επιπρόσθετα και ναρκαλιευτικά που επιχειρούν προηγουμένως καθαρισμό και διάνοιξη διαύλου σε ναρκοθετημένη προσγειάλια θαλάσσια περιοχή, προκειμένου ν΄ ακολουθήσει επιχείρηση απόβασης. 
 

Τα πλοία αποβατικής υποστήριξης του Ελληνικού Πολεμικού Ναυτικού είναι:

* Βλαχάβας Ι (αποβατικής υποστήριξης) Πλωτάρχης / Ρ-95, L-95

Κατηγορία:Τύποι πλοίων
Βλαχάβας Ι (αποβατικής υποστήριξης)

Το πλοίο αποβατικής υποστήριξης **Πλωτάρχης Βλαχάβας Ρ-95, L-95** (πρώην *USS LSSL 35’*). Ναυπηγήθηκε στα ναυπηγεία Commercial Iron Works, Portland OR. Εισήλθε σε υπηρεσία την 1 Οκτωβρίου 1944 ως *USS LCS(L)(3)-35*. Στις 28 Φεβρουαρίου 1949 επαναταξινομήθηκε και μετονομάστηκε σε *Ship Support Large USS LSSL-35*. Στις 12 Μαρτίου 1953 παραχωρήθηκε στη Γαλλία και μετονομάστηκε σε **Etendard**. Επεστράφη στις Η.Π.Α. το 1957. Η παραλαβή του έγινε στις 12 Αυγούστου 1957 στο SUBIC BAY των Φιλιππίνων και έφθασε στην Ελλάδα στις 5 Δεκεμβρίου του ιδίου έτους. Ονομάστηκε προς τιμήν του Πλωτάρχη Λάμπρου Βλαχάβα, Ύπαρχου του αντιτορπιλικού Ύδρα, που σκοτώθηκε στις 22 Απριλίου 1941 στον Σαρωνικό με τη βύθιση του πλοίου του. Όμοιου τύπου πλοίο Μαριδάκης. Χρησιμοποιήθηκε κυρίως για περιπολίες. Παροπλίστηκε στις 10 Ιουλίου 1976.

## Πηγές
* LCS(L)(3)-35 / LSSL-35

Κατηγορία:Ελληνικά αποβατικά
Βλαχάβας ΙΙ (πυραυλάκατος)

Η **ΤΠΚ Βλαχάβας Ρ-74**, τύπου La Combattante IIa, ναυπηγήθηκε στα ναυπηγεία Construction Mechaniques de Normandie στο Χερβούργο της Γαλλίας και εντάχθηκε στη δύναμη του γερμανικού ναυτικού στις 14 Ιουνίου 1973 ως *MARDER - P6144*. Παραχωρήθηκε στην Ελλάδα στα πλαίσια της γερμανικής στρατιωτικής βοήθειας. Η ύψωση της Ελληνικής Σημαίας έγινε στο Ναύσταθμο Σαλαμίνας στις 28 Απριλίου 1995.

Αδελφά πλοία του πολεμικού ναυτικού είναι τα **[[Βότσης (Πυραυλάκατος)|Βότσης (P 72)]]**, **[[Πεζόπουλος (Πυραυλάκατος)|Πεζόπουλος (P 73)]]**, **[[Μαριδάκης (Πυραυλάκατος)|Μαριδάκης (P 75)]]**, **[[Τουρνάς (Πυραυλάκατος)|Τουρνάς (P 76)]]** και **[[Σακίπης (Πυραυλάκατος)|Σακίπης (P 77)]]**.

Η ΤΠΚ Βλαχάβας Ρ-74 έλαβε την ονομασία αυτή προς τιμήν του Πλωτάρχη Λάμπρου Βλαχάβα, Υπάρχου του Α/Τ ΥΔΡΑ, που σκοτώθηκε κατά την καταβύθιση του πλοίου στον Σαρωνικό στις 22 Απριλίου 1941.

## Βιβλιογραφία
*Eric Wertheim, *The Naval Institute Guide to Combat Fleets of the World*, Naval Institute Press, 2007

## Εξωτερικοί σύνδεσμοι
*Το ΤΠΚ Βλαχάβας Ρ-74 στην επίσημη ιστοσελίδα του Ελληνικού Πολεμικού Ναυτικού
* Schnellboote TIGER-Klase (στα Γερμανικά) - Marine (Επίσημη ιστοσελίδα του Γερμανικού Ναυτικού )
* Warships on the Web

thumb|200px|Ο Θυρεός του ΤΠΚ Βλαχάβας Ρ-74. Απεικονίζονται κατευθυνόμενο βλήμα και γλάρος που πετάει κοντά στην επιφάνεια της θάλασσας. Η παράσταση υποδηλώνει την ταχύτητα και τη δύναμη πυρός του συγκεκριμένου τύπου πλοίου.

Κατηγορία:Ελληνικά περιπολικά πλοία
Κατηγορία:Ελληνικές Πυραυλάκατοι
Βόνιτσα (κότερο)

Το πλοίο **Βόνιτσα** ήταν κέρκουρος (κότερο) του Ελληνικού Πολεμικού Ναυτικού κατά τον 19ο αιώνα.

## Ιστορικό
Η προηγούμενη ονομασία του ήταν **Λέων**. Με αυτήν, από το 1833 έως το 1862 βρισκόταν στην προσωπική υπηρεσία του βασιλιά Όθωνα.

Μετά την έξωσή του μετονομάστηκε σε *Βόνιτσα* και το 1865 σε **Ιέραξ**. Με αυτήν την ονομασία χρησιμοποιήθηκε ως μικρή βασιλική θαλαμηγός, στο πλάι της επίσημης ''Αμφιτρίτης''. Αναφέρεται ότι διαλύθηκε το 1875.

Το όνομα «Βόνιτσα», σε αντίθεση με τα «Λέων» και «Ιέραξ», δε χρησιμοποιήθηκε ξανά για άλλο πλοίο του Πολεμικού Ναυτικού της Ελλάδας.

## Παραπομπές


## Εξωτερικοί σύνδεσμοι
* 

## Δείτε επίσης
* Α/Τ Λέων D-50
* Α/Τ Λέων D-54
* Α/Τ Ιέραξ D-36
* Α/Τ συνοδείας Ιέραξ D-31

Κατηγορία:Ελληνικά Κότερα
Βότσης (πυραυλάκατος)

**Βότσης ([[Πυραυλάκατος]])/ ([[Περιπολικό]])**

Η **ΤΠΚ Βότσης Ρ-72,** τύπου La Combattante IIa, ναυπηγήθηκε στα ναυπηγεία Construction Mechaniques de Normandie στο Χερβούργο της Γαλλίας και εντάχθηκε στη δύναμη του γερμανικού ναυτικού στις 17 Ιουλίου 1974 ως *STORCH – P6152*. Παραχωρήθηκε στην Ελλάδα στα πλαίσια της γερμανικής στρατιωτικής βοήθειας. Η ύψωση της Ελληνικής Σημαίας έγινε στο Ναύσταθμο Σαλαμίνας στις 18 Φεβρουαρίου 1994.

Το πλοίο παροπλίστηκε στις 28 Μαρτίου 2025.

Ομοίου τύπου αδελφά πλοία του πολεμικού ναυτικού είναι τα **[[Πεζόπουλος (Πυραυλάκατος)|Πεζόπουλος (P 73)]]**, **[[Βλαχάβας ΙΙ (Πυραυλάκατος)|Βλαχάβας (P 74)]]**, **[[Μαριδάκης (Πυραυλάκατος)|Μαριδάκης (P 75)]]**, **[[Τουρνάς (Πυραυλάκατος)|Τουρνάς (P 76)]]** και **[[Σακίπης (Πυραυλάκατος)|Σακίπης (P 77)]]**.

Η ΤΠΚ Βότσης Ρ-72 έλαβε την ονομασία αυτή προς τιμήν του Υποπλοιάρχου Νικολάου Βότση, κυβερνήτη του ΤΟΡΠΙΛΟΒΟΛΟΥ 11, ο οποίος την 17 Οκτωβρίου του 1912 βύθισε στη Θεσσαλονίκη το τουρκικό θωρηκτο "Φετίχ Μπουλέν".

## Βιβλιογραφία
*Eric Wertheim, *The Naval Institute Guide to Combat Fleets of the World*, Naval Institute Press, 2007

## Εξωτερικοί σύνδεσμοι
* Το ΤΠΚ Βότσης Ρ-72 στην επίσημη ιστοσελίδα του Ελληνικού Πολεμικού Ναυτικού
* Schnellboote TIGER-Klase (στα Γερμανικά) - Marine (Επίσημη ιστοσελίδα του Γερμανικού Ναυτικού )
* Warships on the Web

Κατηγορία:Ελληνικά περιπολικά πλοία
Κατηγορία:Ελληνικές Πυραυλάκατοι
Βραχνί (αποβατικό)

Το **Α/Β Βραχνί** ήταν σκάφος Αποβατικό αρμάτων του Πολεμικού Ναυτικού, με τα διακριτικά **Α/Β 607**. Το πλοίο παραλήφθηκε στις 27 Νοεμβρίου 1943 από το Ναυτικό των ΗΠΑ. Το σκάφος παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1945, όπου αναφέρονταν ως ‘LCT 607’.Η τελετή έπαρσης της Ελληνικής Σημαίας πραγματοποιήθηκε στις 21 Σεπτεμβρίου 1945 στη Μεσσήνη της Ιταλίας. Εκτός από το Α/Β Βραχνί, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου τα: Αμοργός, Θήρα, Μήλος, Κύθηρα, Σέριφος, Κάνδανος, Μαλακάσι, Κομένο, Ανάφη, Παλαιοχώρι και Σοφάδες, τα οποία εκποιήθηκαν το 1963, με την εξαίρεση των Α/Β Μήλος και Κύθηρα. Αυτά τα πλοία χρησιμοποιήθηκαν επί μακράν για στρατιωτικές και κρατικές μεταφορές κυρίως τα πρώτα μεταπολεμικά χρόνια.

## Πηγές
* LCT Mk 6 - From the Bureau of Ships Navy Department 

Κατηγορία:Ελληνικά αποβατικά
Μουσταφά Α΄

Ο **Μουσταφά Α΄** ή **Μουσταφά Ντελή** (τουρκ: *Ι. Mustafa ή Deli Mustafa*, (Ντελή= τρελός), 1591 - 20 Ιανουαρίου 1639) ήταν ο 15ος σουλτάνος της Οθωμανικής Αυτοκρατορίας κατά τα έτη 1617-1618 και 1622-1623.

## Βιογραφία
Ήταν γιος του Μωάμεθ Γ΄ και της Χαλιμέ Σουλτάν και αδελφός του Σουλτάνου Αχμέτ Α΄ (1603-1617). Εκθρονίστηκε από τους γενίτσαρους 3 μόλις μήνες από την άνοδό του στο θρόνο υπέρ του ανιψιού του Οσμάν Β΄ (1618-1622), επειδή εθεωρείτο διανοητικά καθυστερημένος και νευρωτικός και παρέμεινε έκτοτε στο περιθώριο, ως ένα όργανο στις επιθυμίες των διαφόρων ομάδων του παλατιού του Τοπ Καπί. 

Μετά τη δολοφονία του Οσμάν Β΄ το 1622 επανήλθε στο θρόνο, αλλά τον επόμενο χρόνο εκθρονίστηκε ξανά για λογαριασμό του επίσης ανιψιού του Μουράτ Δ΄, αδελφού του Οσμάν Β΄, οπότε και φυλακίστηκε στο παλάτι μέχρι το θάνατό του στις 20 Ιανουαρίου 1639 και δεν απέκτησε ποτέ παιδιά.

(47 ετών)
 

Κατηγορία:Οθωμανοί Σουλτάνοι
Κατηγορία:Τούρκοι Μουσουλμάνοι
Κατηγορία:Χαλίφηδες
Μπιλ Χάρις

Ο **Μπιλ Χάρις** (*Bill Harris*, 28 Οκτωβρίου 1916 - 21 Αυγούστου 1973) ήταν Αμερικανός μουσικός, ένας από τους ελάχιστους μοντέρνους τζαζ τρομπονίστες που δεν επηρεάστηκαν από τον ήχο του J.J.Johnson και είχε το δικό του μοναδικό στυλ.

Έγινε επαγγελματίας μουσικός το 1938 και περιόδευσε με τις μεγάλες μπάντες του Gene Krupa, του Ray McKinley και του Bob Chester. Στη συνέχεια έπαιξε στην μεγάλη μπάντα του Benny Goodman και του Charlie Barnet αλλά πραγματική φήμη κέρδισε με την συμμετοχή του στη ορχήστρα του Woody Herman μεταξύ 1944 και 1946 και την περίοδο 1956-1959. Το 1947 μαζί με τον σαξοφωνίστα Charlie Ventura έφτιαξαν το δικό τους σχήμα και το 1953 συνεργάστηκε με τον Chubby Jackson ενώ περιόδευσε και με το Jazz at the Philarmonic (1950 και 1954).Στο δεύτερο μισό της δεκαετίας του '50 συνεργάστηκε με τον Flip Phillips και η μπάντα τους αποτελούσε τον πυρήνα της μπάντας του Benny Goodman. Στη δεκαετία του '60 ο Μπιλ Χάρις αποσύρθηκε από το προσκήνιο και ηχογράφησε μόνο περιστασιακά με τα δικά του σχήματα και σε συνεργασία με τον Red Norvo. Ο Μπιλ Χάρις ηχογράφησε ως leader μεταξύ 1945 και 1957 για την Mercury, την EmArcy, την Dial, την Capitol, την Verve, την Fantasy και την Mode με καλεσμένους μουσικούς κυρίως μέλη της ορχήστρας του Woody Herman.

## Επιλεγμένη δισκογραφία
:1947 A Night in the Village (Jazz Showcase)
:1952 Collates (Clef)
:1953 Bill Harris Collates (Mercury)
:1956 Bill Harris (EmArcy)
:1956 The Bill Harris Herd (Norgran)
:1957 Bill Harris and Friends (Original Jazz Classics)
:1957 The Ex-Hermanites (Mode)
:1957 The Harris Touch (EmArcy)

## Παραπομπές


Χαρις Μπιλ
16 Ψυχή

Η **Ψυχή** (λατινικά και διεθνώς: **Psyche**) είναι ο αστεροειδής με αύξοντα αριθμό ανακαλύψεως 16. Ανακαλύφθηκε στις 17 Μαρτίου 1852 από τον Ιταλό αστρονόμο Ανιμπάλε ντε Γκάσπαρις, που παρατηρούσε από τη Νάπολη της Ιταλίας και πήρε το όνομα της νύμφης Ψυχής από την αρχαία ελληνική μυθολογία. Η Ψυχή περιφέρεται περί τον Ήλιο σε μέση απόσταση (μεγάλο ημιάξονα της τροχιάς της) 2,921 αστρονομικών μονάδων ή 436,9 εκατομμυρίων χιλιομέτρων. Η εκκεντρότητα της τροχιάς της είναι e = 0,140. Μία περιφορά περί τον Ήλιο συμπληρώνεται σε 1825 ημέρες και 15 ώρες (δηλ. περίπου 5 γήινα χρόνια). Η κλίση της τροχιάς της Ψυχής ως προς την εκλειπτική είναι i = 3,1 μοίρες.

Οι διαστάσεις της Ψυχής είναι 280×240×170 χλμ., που δίνουν μία μέση «διάμετρο» 222 χλμ. και την καθιστούν έναν από τους 15 μεγαλύτερους αστεροειδείς της Κύριας Ζώνης και ίσως τον μεγαλύτερο αστεροειδή **τύπου M** (metallic, μεταλλικός). Η μάζα της ανέρχεται σε 23 τετράκις εκατομμύρια τόνους με πυκνότητα που υπολογίζεται στα 3,9 gr/κυβ.cm, καθώς έχουν ανιχνευθεί οι παρέλξεις που προκαλεί η βαρύτητά της πάνω σε άλλους αστεροειδείς. Η βαρύτητα (επιτάχυνση της βαρύτητας) στην επιφάνειά της υπολογίζεται ότι είναι περίπου 140 φορές μικρότερη από αυτή στην επιφάνεια της Γης. Η Ψυχή περιστρέφεται γύρω από τον εαυτό της σε 4 ώρες και 12 λεπτά. Η λευκαύγειά της (0,120) είναι κανονική για αστεροειδή. Φαίνεται ότι αποτελείται από περιοχές με διαφορετική σύνθεση. Παρατηρήσεις της Ψυχής με ραντάρ υποδεικνύουν σύσταση σχεδόν αποκλειστικά από σίδηρο και νικέλιο. Εμφανίζεται ως γνήσιο παράδειγμα πυρήνα από κάποιο μεγαλύτερο σώμα που διαλύθηκε. Η μικρή για μέταλλα πυκνότητα της Ψυχής αποδίδεται σε πολύ πορώδη υφή και χαλαρή συσσωμάτωση του υλικού της.

Η Ψυχή είναι προορισμός της ομώνυμης διαστημοσυσκευής της NASA, η οποία εκτοξεύθηκε τις 13 Οκτωβρίου 2023
 και αναμένεται να φτάσει το 2029.

## Παραπομπές


## Εξωτερικοί σύνδεσμοι
* Προσομοίωση τροχιάς (Java Applet)

Ψυχη
Homo Universalis

**Homo Universalis** είναι ο χαρακτηρισμός του ιδανικού ανθρώπου της Αναγεννήσεως (15ος-16ος αιώνας). Η ονομασία είναι λατινική και σημαίνει «καθολικός, συνολικός άνθρωπος».

*Homo Universalis* είναι ο χαρακτηρισμός ενός ανθρώπου που συμπύκνωνε όλα τα ιδανικά της εποχής της Αναγέννησης: ερευνητικό και κριτικό πνεύμα, φιλοπεριέργεια, και κυρίως μία τάση για ενασχόληση με κάθε αντικείμενο της τέχνης και της επιστήμης. Ο όρος αναφέρεται στο εύρος ή την επιθυμητή "καθολικότητα" της πολυμάθειας που μπορούσε να αποκτήσει κανείς.

Ο πιο χαρακτηριστικός και ίσως ο μόνος πραγματικός *Homo Universalis* είναι ο διάσημος Λεονάρντο ντα Βίντσι, που όπως μαρτυρούν οι πηγές, ασχολούνταν —εκτός από τη ζωγραφική, τη γλυπτική και γενικώς την τέχνη— με τη μηχανική, την ανατομία, την αρχιτεκτονική, ήταν φυσιοδίφης, αρχαιοδίφης και ιστοριοδίφης, συγγραφέας, χημικός και κατείχε πολλές άλλες ιδιότητες. Άλλες τέτοιες χαρακτηριστικές πολυσχιδείς προσωπικότητες ήταν ο Αβικέννας, ο Ισαάκ Νεύτων, ο Γαλιλαίος Γαλιλέι, η Χίλντεγκαρντ του Μπίνγκεν,ο Γκυστάβ Λε Μπον κ.ά. Αναχρονιστικά ο όρος μπορεί να αποδοθεί και σε πολυμαθείς της αρχαιότητας όπως ο Αριστοτέλης και ο Ερατοσθένης.

## Βιβλιογραφία

Κατελής Βίγκλας, *Βυζαντινοί και Αναγεννησιακοί φιλόσοφοι. Όψεις του έργου και της ζωής τους. Μελετήματα*, Εκδοτικός Οίκος Κ. & Μ. Αντ. Σταμούλη, Θεσσαλονίκη 2019, σελ. 248, ISBN 978-618-5306-48-9.

Κατηγορία:Αναγέννηση
Εύα Φάμπα

Η **Εύα (Ευανθία) Φάμπα** (Αθήνα, 4 Ιουνίου 1964 - ) είναι Ελληνίδα κιθαρίστα.

## Βιογραφία
Γεννήθηκε στην Αθήνα στις 4 Ιουνίου του 1964. Πατέρας της ήταν ο συνθέτης Δημήτρης Φάμπας. Σπούδασε στο Εθνικό Ωδείο, κιθάρα με καθηγητή τον Δ. Φάμπα και ανώτερα θεωρητικά με τον συνθέτη Δημήτρη Δραγατάκη. Εμφανίζεται ως σολίστ κιθάρας από ηλικία 12 ετών και έχει δώσει εκατοντάδες ρεσιτάλ στην Ελλάδα και σε περισσότερες από 25 χώρες. Έχει εμφανιστεί στο ραδιόφωνο και την τηλεόραση. Έχει συνεργαστεί με τη Συμφωνική Ορχήστρα της Ρωσίας, τη Μοσχοβίτικη Ορχήστρα ARCO, τη Συμφωνική UAEH του Μεξικού, το σύνολο εγχόρδων της ΚΟΑ, τη Συμφωνική Καλαμαριάς, τη Συμφωνική Ορχήστρα του Δήμου Αθηναίων κ.ά. Έχει συνεργαστεί με την Ένωση Ελλήνων Μουσουργών, το Ελληνικό Συγκρότημα Σύγχρονης Μουσικής του Θ. Αντωνίου. Έχει τιμηθεί με α΄ βραβείο και χρυσό μετάλλιο στον 16ο Διεθνή Διαγωνισμό Κιθάρας της Ακαδημίας Κιθάρας του Μιλάνου, με μετάλλια των Δήμων Αθηναίων και Μιλάνου, από το Ινστιτούτο Κουλτούρας του Περού κ.ά. Παράλληλα είναι συγγραφέας και επιμελείται μουσικές εκδόσεις, δίνει διαλέξεις και σεμινάρια σε όλο τον κόσμο. Τον Οκτώβριο του 1999, με πρωτοβουλία της ιδρύθηκε ο *Σύλλογος Φίλων της Κιθάρας Δημήτρης Φάμπας* στον οποίο είναι πρόεδρος. Είναι επίσης μέλος του Εθνικού Συμβουλίου Μουσικής.

## Δισκογραφία
* EVA FAMPAS plays FAMPAS, AULIA AA69001 - 2005 (Με έργα για κιθάρα του Δημήτρη Φάμπα)

* ΕΥΑ ΦΑΜΠΑ κιθάρα, A guitar portrait of fantasy, wave music 124-2 2002 (Με εργα των: J.RODRIGO, N.COSTE,L.BROUWER,J.MALATS, J.ALBENIZ, Ν.PAGANINI,A.BARRIOS, J.GUIMARAES ,Δ.ΦΑΜΠΑ, K.TZΩΡΤΖΙΝΑΚΗ)

* ΕΥΑ ΦΑΜΠΑ κιθάρα (wave music 116-2) 2000 (Με έργα των: FR.TARREGA, F.SOR, H.VILLA-LOBOS)

* ΕΡΓΑ ΕΛΛΗΝΩΝ ΣΥΝΘΕΤΩΝ. ΕΥΑ ΦΑΜΠΑ κιθάρα, (MOTIVO 1022) 1986 (Έργα για κιθάρα του ΔΗΜΗΤΡΗ ΦΑΜΠΑ)
## Πηγές

* *Βιογραφική Εκυκλοπαίδεια του Νεωτέρου Ελληνισμού 1830-2010* - Αρχεία Ελληνικής Βιογραφίας, Εκδόσεις Μέτρον, τόμος Γ΄

## Διαδικτυακοί τόποι
* Εύα Φάμπα
* AULIA 
* wave music
* Yiu-kwong Chung
* Αndersen Viana 

Κατηγορία:Έλληνες κιθαρίστες
Τρέισι Άνταμς

Η **Τρέισι Άνταμς** (*Tracey Adams*, πραγματικό όνομα: *Debra Blaisdell*, 6 Ιουνίου 1958) είναι Αμερικανίδα πορνοστάρ.

## Σταδιοδρομία
Γεννήθηκε στις 6 Ιουνίου του 1958 στην πολιτεία του Μαίρυλαντ στις Η.Π.Α. Η Τρέισι δούλεψε στο χώρο του πορνό για 16 χρόνια, από το 1983 έως το 1999, συμμετέχοντας σε πάνω απο 260 ταινίες και συμπρωταγωνιστώντας με όλα τα γνωστά ονόματα του είδους. Έχει καστανά μαλλιά, πράσινα μάτια και ύψος 1,73 μ. Ένω στην αρχή της καριέρας της είχε ένα μέτριου μεγέθους στήθος με το πέρασμα του χρόνου εμφανίζοταν με όλο και μεγαλύτερο στήθος, εντούτοις η ίδια έχει επανειλλημένως αρνηθεί ότι έκανε προσθετική στήθους και απέδωσε την αύξηση σε ιατρικό πρόβλημα.

Ο ηθοποιός και σκηνοθέτης ταινιών πορνό John Stagliano είχε δηλώσει ότι εμπνεύστηκε τη διάσημη σειρά ταινιών *Buttman* παρακολουθώντας τα οπίσθια της Τρέισι σε κάποια σκηνή. Η Τρέισι έπαιζε συνήθως το ώριμο θηλυκό που αποπλανούσε νεώτερους άντρες ή/και (κάποιες φορές) κορίτσια.

## Προσωπική ζωή
Η Τρέισι αποσύρθηκε από το χώρο του πορνό το 2000 σε ηλικία 41 ετών. Αν και οι περισσότερες σκηνές που γύρισε ήταν με άντρες παρτενέρ είναι μια από τις λιγοστές γυναίκες πορνοστάρ που διατηρεί μια ανοιχτή λεσβιακή σχέση. Η τρέχουσα σχέση με τη σύντροφο της χρονολογείται από οκταετίας. Πριν από αυτή τη σχέση εμφανίζονταν σε *strip shows* στον Καναδά μαζί με την επίσης πορνοστάρ και επί πολλά χρόνια σύντροφό της Άμπερ Λιν. Η σχέση τους είχε διαλυθεί εξαιτίας των προβλημάτων της Άμπερ με τον αλκοολισμό και τα ναρκωτικά. Φημολογείται τέλος ότι στα μέσα της δεκαετίας του 1990 διατηρούσε σχέση με την γνωστή πορνοστάρ Όνα Ζι.

Αφότου εγκατέλειψε τη βιομηχανία προνογραφικών ταινιών η Τρέσι συνέχισε τις σπουδές της στο Λος Άντζελες. Ολοκλήρωσε το τμήμα "Κινηματογράφου & Τηλεόρασης" του πανεπιστημίου UCLA και παρακολούθησε μαθήματα κωμικού αυτοσχεδιασμού. Ζει πλέον μια άνετη ζωή χωρίς σκέψεις για επιστροφή στην πορνογραφία.

## Βραβεία
* AVN **Hall of Fame**
* XRCO **Hall of Fame**
* **Legends of Erotica** **Hall of Fame**
* **AVN** 1988 **Best Couples Sex Scene - Video** για την ταινία *Made In Germany*
* **AVN** 1990 **Best Tease Performance** για την ταινία *Adventures of Buttman*

## Επιλεγμένη φιλμογραφία
* *D-Cup Dating Service* (1998)
* *Love in the Great Outdoors: [[Racquel Darrian]]* (1995)
* *[[Deep Throat]] III* (1989) 
* *No Man's Land* (1988)
* *Pretty Peaches 2* (1987)
* *The Devil in Mr. Holmes* (1987) 
* *Student Affairs* (1987) (με το όνομα Deborah Blaisdell)
* *Talk Dirty to Me, Part V * (1987)
* *The Lost Empire* (1983) (με το όνομα Debbie Blaisdell)

## Εξωτερικοί σύνδεσμοι
* Η Τρέισι στην IAFD
* Η Τρέισι στην AFDb
* Πληροφορίες & Βιογραφία
## Παραπομπές


Κατηγορία:Αμερικανίδες ηθοποιοί πορνογραφικών ταινιών
Ανθυπολοχαγός

Ο **Ανθυπολοχαγός** (Ανθλγός, ή **Ανθυπίλαρχος**, Ανθλχος, για τα Τεθωρακισμένα και παλαιότερα το ιππικό)  είναι στρατιωτικός βαθμός Αξιωματικού (OF-1), που αντιστοιχεί στον χαμηλότερο βαθμό κατώτερου Αξιωματικού στον Ελληνικό Στρατό. Οι αντίστοιχοι βαθμοί στο Πολεμικό Ναυτικό και στο Λιμενικό είναι ο Σημαιοφόρος, στην Πολεμική Αεροπορία ο Ανθυποσμηναγός, στην Ελληνική Αστυνομία ο Υπαστυνόμος Β΄, και στην Πυροσβεστική ο Ανθυποπυραγός.

Οι απόφοιτοι των Στρατιωτικών Σχολών Σ.Σ.Ε και Σ.Μ.Υ. ανώτατη και ανώτερη αντιστοίχως στη μεν πρώτη μετά 4 χρόνια φοίτησης στη σχολή στη δε δεύτερη 17 χρόνια αργότερα αφού αποφοιτήσουν από αυτή, (πλην της Τάξεως 2005 η οποία θα προαχθεί μαζί με την Τάξη 2006) ονομάζονται ανθυπολοχαγοί οι προαναφερθείσες κατηγορίες αφορούν τους μόνιμους Έλληνες Αξιωματικούς . Επίσης, (έφεδροι) ανθυπολοχαγοί ονομάζονται και οι απόφοιτοι των ΣΕΑ (Σχολών Εφέδρων Αξιωματικών), διάρκειας 4 μηνών, που εκπαιδεύονται στην στρατιωτική τακτική και στην ηγεσία κατά τη διάρκεια της θητείας τους. Όταν υπηρετούν ονομάζονται **Δόκιμοι Έφεδροι Αξιωματικοί** (**ΔΕΑ**) και παίρνουν το βαθμό του Έφεδρου Ανθυπολοχαγού 1,5 μήνα πριν την απόλυσή τους.

Στους αγγλόφωνους στρατούς ο αντίστοιχος βαθμός καλείται **2nd Lieutenant (Second Lieutenant**). Στους γαλλόφωνους **Sous-lieutenant** αλλά στην Ελβετία και το Λουξεμβούργο **Lieutenant**.

## Διακριτικό
Το διακριτικό του Ανθυπολοχαγού είναι ένα ασημένιο αστέρι σε κάθε επωμίδα της Στολής υπ' αριθμ. 1, 2, 3, 3α, 4, 5, 6, 7, 8, 8β, 8γ, ή ένα αστέρι στο αριστερό πέτο της στολής υπ' αριθμ. 9 και οπλόσημο στο δεξί.


Army-GRE-OF-01b.svg|Το διακριτικό του Ανθυπολοχαγού στον ελληνικό στρατό.
File:Anthipoloxagos Kypros.png|Το διακριτικό του Ανθυπολοχαγού στον κυπριακό στρατό.
US-O1 insignia.svg|Το διακριτικό του Ανθυπολοχαγού στις Ηνωμένες Πολιτείες.
Army-USA-OF-01b.svg|Το διακριτικό του Ανθυπολοχαγού Πεζικού στον Αμερικανικό Στρατό.


## Δείτε επίσης

* Βαθμοί και διακριτικά των αξιωματικών του στρατού ξηράς των μελών του ΝΑΤΟ
* Υποταγματάρχης
* Επιλοχαγός
* Πρωθυπολοχαγός

Κατηγορία:Στρατιωτικοί βαθμοί
Τροχιά

**Τροχιά** ενός κινητού λέγεται το σύνολο των σημείων - θέσεων από τα οποία διέρχεται κατά τον χρόνο της κίνησής του, ή απλούστερα, το σύνολο των διαδοχικών θέσεών του στον χώρο σε συνάρτηση του χρόνου. Ορίζεται δε ως γεωμετρικός τόπος ανάλογα με το σχήμα του οποίου χαρακτηρίζεται και η κίνηση του κινητού, ευθύγραμμη, καμπυλόγραμμη, κυκλική, ελλειπτική, παραβολική ή υπερβολική.
Η τροχιά ενός σώματος στην κλασική μηχανική συνήθως είναι καλά καθορισμένη και μπορεί να περιγραφεί και προς τις δυο διευθύνσεις του χρόνου με βάση καίρια χαρακτηριστικά του σώματος, όπως η ενέργειά του, το δυναμικό μέσα στο οποίο κινείται και οι δυνάμεις που του ασκούνται.

## Χρησιμοποίηση του όρου

* Γενικά ο όρος χρησιμοποιείται για σώματα που δεν δύνανται αυτόνομα να διαφοροποιήσουν τις διαδοχικές θέσεις τους στον χώρο κατά τη κίνησή τους όπως π.χ. τα βλήματα, οι οβίδες, οι δορυφόροι, οι πλανήτες κ.λπ.. Σε αντίθετη περίπτωση χρησιμοποιείται ο όρος πορεία, π.χ. οχήματος, πλοίου, αεροσκάφους, τηλεκατευθυνόμενου ή αυτοκατευθυνόμενου βλήματος, ή ομοίως τορπίλης κ.λπ..
* Ειδικότερα στη ναυτιλία ο όρος πορεία (course) ανάλογα της μορφής της διακρίνεται σε σταθερή ή ορθοδρομική, σε μεταβαλλόμενη λοξοδρομική, κυκλική, αναπόδισης και επιπρόσθετα για τα υποβρύχια κατάδυσης και ανάδυσης και αντίστοιχα για τα αεροσκάφη απογείωσης - απονήωσης, ή προσγείωσης - προσνήωσης.
* Στη σιδηροδρομική ο όρος τροχιά είναι ταυτόσημος με τη σιδηροτροχιά.
* Στην ορολογία αγώνων αυτοκινήτου, τροχιά εννοείται η πορεία του αγωνιστικού μέσα στην πίστα, με στόχο τον χαμηλότερο δυνατό χρόνο.

## Δείτε επίσης

* Τροχιά ηλεκτρονίου.
* Τροχιά ουρανίων σωμάτων.
* Τροχιά βλημάτων και κατευθυνομένων βλημάτων.
* Τροχιά πυραύλων και τεχνητών δορυφόρων.
* Τροχιά, μαθηματικός όρος.
* Σύγχρονη τροχιά, συντονισμός τροχιών.
* Τροχιακή στροφορμή.
* Εκκεντρότητα τροχιάς.

## Πηγές
* "Μεγάλη Ελληνική Εγκυκλοπαίδεια" τομ.ΚΓ΄, σελ.378-379.
* "Εγκυκλοπαίδεια Πάπυρος Larousse Britannica" τομ.58ος, σελ.147.

## Εξωτερικοί σύνδεσμοι
* 

Κατηγορία:Θεμελιώδεις έννοιες της φυσικής
Κατηγορία:Κινηματική
Κατηγορία:Βλητική
Αποστολική Διακονία της Εκκλησίας της Ελλάδος

thumb|right|200px|Το επίσημο έμβλημα του Οργανισμού της Αποστολικής Διακονίας.
Η **Αποστολική Διακονία** αποτελεί τον επίσημο Εκκλησιαστικό Οργανισμό πού τελεί υπό την Ιερά Σύνοδο της Εκκλησίας της Ελλάδος. 

Ιδρύθηκε το έτος 1936 ( Α.Ν . 41/1936). Οργανωτικές αναπροσαρμογές έγιναν με τους Α.Ν. 2159/1940,976/1946, 126/1969 (άρθρο 36) και τον Κανονισμό 3/1969. Σύμφωνα με τον Καταστατικό Χάρτη της Εκκκλησίας της Ελλάδος, (Ν. 590/1977, άρθρο 40) *"η Αποστολική Διακονία της Εκκλησίας της Ελλάδος, τελούσα υπό την εποπτείαν και τον έλεγχον της Δ.Ι.Σ. μεριμνά διά τον προγραμματισμόν, της διοργάνωσιν και την εκτέλεσιν του καθ' όλου ιεραποστολικού και μορφωτικού έργου της Εκκλησίας"*. Ειδικότερα, σκοποί της Α.Δ. είναι:

# Η μέριμνα για τον καταρτισμό και την επιμόρφωση Ιεροκηρύκων, Εξομολόγων και συνεργατών του εκκλησιαστικού έργου.
# Η συστηματική μελέτη και οργάνωση γενικά του κατηχητικού έργου της Εκκλησίας, ο άρτιος καταρτισμός στελεχών και η συμπαράσταση στη σπουδάζουσα νεολαία.
# Η ενίσχυση με κάθε πρόσφορο μέσο του ορθόδοξου φρονήματος του ελληνικού λαού, η ενημέρωση των επισκεπτόμενων ξένων την Ελλάδα, καθώς και η συμπαράσταση στους κατά τόπους ορθόδοξους φορείς για την ανάπτυξη της ορθόδοξης ιεραποστολής.
# Η φροντίδα για την μόρφωση κοινωνικών εργατών της Εκκλησίας και για την ενίσχυση του κοινωνικού της έργου.
# Η μέριμνα για τις πάσης φύσεως εκδόσεις της Εκκλησίας.
# Η προετοιμασία εκκλησιαστικών εκπομπών και δημοσιευμάτων για τα μέσα μαζικής ενημερώσεως, ως και η παραγωγή μορφωτικού οπτικοακουστικού υλικού.

## Διοίκηση
Πρόεδρος του Διοικητικού Συμβουλίου της Αποστολικής Διακονίας τυγχάνει ο εκάστοτε Αρχιεπίσκοπος Αθηνών και Πάσης Ελλάδος, ενώ ως μέλη διορίζονται συνήθως κληρικοί της Εκκλησίας της Ελλάδος και ακαδημαϊκοί.

Γενικός Διευθυντής της Αποστολικής Διακονίας είναι ο τιτουλάριος Μητροπολίτης Φαναρίου Αγαθάγγελος.

Γενικοί Διευθυντές της έχουν διατελέσει στο παρελθόν αναγνωρισμένες προσωπικότητες στον χώρο της Θεολογίας όπως ο Αρχιεπίσκοπος Τιράνων Αναστάσιος και ο μακαριστός Μητροπολίτης Κορίνθου Παντελεήμων.

## Διάρθρωση
Η δράση της Αποστολικής Διακονίας περιλαμβάνει τέσσερις τομείς δραστηριοτήτων

*Τομέας Διοικήσεως και Οικονομικών
*Τομέας Μορφωτικού και Ιεραποστολικού Έργου με τις εξής διευθύνσεις: α) Επιμορφώσεως, β) Κατηχήσεως και Νεότητος και γ) Ορθοδόξου Μαρτυρίας.
*Τομέας Εκδόσεων
*Τομέας Οπτικοακουστικών, Προβολής και Διαθέσεως Βιβλίων

## Εσωτερικοί σύνδεσμοι
*Εκκλησία της Ελλάδος
*Πρότυπο:Αποστολική Διακονία

## Εξωτερικοί σύνδεσμοι
*Επίσημος τόπος της Αποστολικής Διακονίας
*Επίσημος τόπος της Εκκλησίας της Ελλάδος

Κατηγορία:Εκκλησία της Ελλάδος
Παναγία Τουρλιανή Μυκόνου

Η **Παναγία Τουρλιανή** είναι το σημαντικότερο μοναστήρι της Μυκόνου και η πολιούχος του νησιού. Βρίσκεται στην Άνω Μερά Μυκόνου σε απόσταση επτά χιλιομέτρων από τη Χώρα της Μυκόνου.

## Περιγραφή
Κατά την παράδοση το Μοναστήρι της Παναγίας Τουρλιανής κτίστηκε από φυγάδες Μοναχούς της Αρχόντισσας Πάρου, που ζήτησαν άσυλο στο νησί της Μυκόνου. Οι Μοναχοί κατέφυγαν στο άνω μέρος του νησιού, στον μικρό ναό της Παναγίας, όπου υπηρετούσε η Μοναχή Τούρλη.
αριστερά|μικρογραφία|Το εσωτερικό του καθολικού της μονής Παναγίας Τουρλιανής
Σύμφωνα με μία άλλη εκδοχή το όνομα του μοναστηριού οφείλεται στο γεγονός ότι η θαυματουργή εικόνα της Παναγίας βρέθηκε στη θαλάσσια περιοχή *Τούρλος* έξω από τη Χώρα της Μυκόνου.Η θαυματουργή εικόνα της Παναγίας θεωρείται ότι είναι έργο του Ευαγγελιστή Λουκά. Ανήκει στη Ιερά Μητρόπολη Σύρου.

Το μοναστήρι της Παναγιάς της Τουρλιανής ιδρύθηκε το 1542 εκεί όπου παλιότερα υπήρχε μία εκκλησία των Εισοδίων της Παναγίας. Στα 1757 – 1767 έγινε ανακαίνιση της μονής από τον ιερομόναχο Ιγνάτιο Μπάσουλα και απέκτησε έτσι τη σημερινή της μορφή. Η μονή είναι αφιερωμένη στην Κοίμηση της Θεοτόκου.  

Τον Δεκαπενταύγουστο γίνεται μεγάλο πανηγύρι στη μονή. Στις 23 Αυγούστου (Απόδοση της Κοιμήσεως της Θεοτόκου) είναι η κύρια γιορτή του μοναστηριού. Η εικόνα της Παναγίας Τουρλιανής μεταφέρεται με λιτανεία κάθε πρώτη Κυριακή της Σαρακοστής στην Χώρα, σε έναν από τους τρεις ενοριακούς ναούς της Χώρας (Μεγάλη Παναγιά, Πανάχραντος, Αγία Κυριακή), όπου παραμένει μέχρι το Σάββατο του Λαζάρου.

Το καθολικό της μονής είναι τρίκλιτος σταυροειδής βυζαντινός ναός με τρούλο και διαθέτει ένα πανύψηλο μαρμάρινο κωδωνοστάσιο. Το κεντρικό κλίτος του καθολικού είναι αφιερωμένο στην Κοίμηση της Θεοτόκου, το αριστερό κλίτος είναι αφιερωμένο στο Γενέσιο της Θεοτόκου και το δεξιό κλίτος στον Άγιο Ιγνάτιο τον Θεοφόρο. Το καθολικό της μονής διαθέτει ένα επιβλητικό επιχρυσωμένο ξυλόγλυπτο τέμπλο σε στυλ μπαρόκ, το οποίο φιλοτεχνήθηκε και κατασκευάστηκε το 1775 από καλλιτέχνες της Φλωρεντίας. Το τέμπλο έχει μήκος 10,20 μέτρα και καλύπτει και τα τρία κλίτη του ναού. Οι εικόνες του τέμπλου έγιναν από τον αγιογράφο Ιωάννη τον εκ Κερκύρας.

Στην μονή λειτουργεί εκκλησιαστικό μουσείο.Στα εκθέματα περιλαμβάνονται εικόνες, χρυσοκέντητοι επιτάφιοι, αλλά και οι πρώτες καμπάνες της Μονής.

Στις αρχές του 20ου αιώνα το μοναστήρι λειτούργησε ως γηροκομείο και αργότερα ως ορφανοτροφείο. Με δωρεάν παραχώρηση οικοπέδων του μοναστηριού δημιουργήθηκαν νηπιαγωγείο, δημοτικό σχολείο, πλατεία και πνευματικό κέντρο.

## Παραπομπές


## Πηγές

Τουρλιανή
Κατηγορία:Κτίρια και κατασκευές στη Μύκονο
Ουσία (αποσαφήνιση)

Η λέξη ή όρος **Ουσία** εμπεριέχεται στον τίτλο των λημμάτων:

* Ουσία - ανάλυση του όρου.
* Χημική ουσία - χημικός όρος.
* Καθαρή ουσία - χημικός όρος.
* Επαμφοτερίζουσα ουσία - χημικός όρος.
* Ουδέτερη ουσία - χημικός όρος.
Όταν φυσάει ο άνεμος (κόμικ)

thumb|right|200px
Το ***Όταν Φυσάει ο Άνεμος*** (πρωτότυπος τίτλος: ***When the Wind Blows***) είναι εικονογραφημένη νουβέλα του Βρετανού καλλιτέχνη Ρέιμοντ Μπριγκς του 1982, με θέμα μια πυρηνική επίθεση της Σοβιετικής Ένωσης στη Βρετανία, από την οπτική γωνία ενός ζευγαριού ηλικιωμένων, του Τζιμ και της Χίλντα Μπλογκς. Το βιβλίο έγινε αργότερα ταινία κινουμένων σχεδίων.

## Πλοκή
Ο Τζιμ και η Χίλντα μένουν σ' ένα αγρόκτημα έξω από το Σάσσεξ απολαμβάνοντας τη σύνταξή τους, μέχρι που ξεσπά διεθνής κρίση και απειλείται πόλεμος. Ο Τζιμ, με τη βοήθεια της Χίλντα, αρχίζει να χτίζει ένα αντιατομικό καταφύγιο σύμφωνα με τις οδηγίες της κυβέρνησης. Όταν πέφτει η βόμβα, οι δυο τους αποκόπτονται από τον κόσμο. Αρνούμενοι να παραδεχτούν το τι συνέβη, προσπαθούν να συνεχίσουν τη ζωή τους όπως προηγουμένως (κάτι που δίνει και ορισμένα κωμικά στοιχεία στο βιβλίο), αγνοώντας τόσο τα σημάδια της τεράστιας καταστροφής όσο και τα συμπτώματα της ραδιενέργειας. Το βιβλίο κλείνει με τρόπο εξαιρετικά τραγικό.

Ο Μπριγκς χρησιμοποίησε τους ίδιους χαρακτήρες με το προηγούμενο βιβλίο του *Gentleman Jim*, οι οποίοι και μοιάζουν με τους γονείς του, όπως τους απεικόνισε αργότερα στη νουβέλα *Ethel and Ernest*. Χρησιμοποιεί επίσης στοιχεία από το κυβερνητικό φυλλάδιο για την περίπτωση πυρηνικής επίθεσης *Προστατέψτε κι Επιβιώστε (Protect and Survive)* του οποίου η ανεπάρκεια για την περίπτωση μιας τέτοιας καταστροφής κάνει το μαρτύριο του ζευγαριού ακόμα πιο μεγάλο.

Ο τίτλος είναι αφενός αναφορά σε μια φράση του φυλλαδίου αυτού -"η ραδιενεργός σκόνη, που πέφτει όπου τη φυσήξει ο άνεμος, θα αποτελέσει τον πιο διαδεδομένο κίνδυνο απ' όλους"- αφετέρου σ' ένα παραδοσιακό νανούρισμα:

*Rock-a-bye, baby,*
*In the tree top.*
*When the wind blows,*
*The cradle will rock,*
*When the bough breaks,*
*The cradle will fall,*
*And down will come baby,*
*Cradle and all.*

## Άλλα μέσα
Το βιβλίο έγινε ταινία κινουμένων σχεδίων από το σκηνοθέτη Τζίμι Μουρακάμι το 1986. Οι φωνές του ζευγαριού ανήκουν στον Τζον Μιλς και την Πέγκι Άσκροφτ. Το soundtrack της ταινίας περιέχει τραγούδια αντιπολεμικού περιεχομένου και κατά των πυρηνικών από γνωστούς καλλιτέχνες και συγκροτήματα, όπως ο Ρότζερ Γουώτερς, οι Genesis και ο Ντέιβιντ Μπάουι. Το φιλμ σόκαρε όταν πρωτοπροβλήθηκε και, αν και το θέμα και ο τόνος του είναι εξαιρετικά σοβαρά, λόγω της αφελούς φύσης των ηρώων του περιέχει και μερικές στιγμές λεπτού αλλά μαύρου χιούμορ.

Το βιβλίο διασκευάστηκε επίσης για το ραδιόφωνο του BBC 4 το 1983, και θεατρική παράσταση, ενώ έφτασε να σχολιαστεί και μέσα στο Βρετανικό Κοινοβούλιο. Κυκλοφόρησε στα ελληνικά το 1987.

## Εξωτερικοί σύνδεσμοι
* Το ''Όταν φυσάει ο άνεμος στη Wikia

Κατηγορία:Βρετανικά κόμικς
Κατηγορία:Κόμικς που έγιναν ταινίες
Κατηγορία:Μυθιστορήματα που έγιναν ταινίες
Χαβριάτα Κεφαλονιάς

Τα **Χαβριάτα** είναι χωριό στην χερσόνησο της Παλικής στην Κεφαλονιά. Βρίσκονται σε υψόμετρο 61 μέτρων και ο πληθυσμός τους ανέρχεται στους 220 κατοίκους (απογραφή 2011). Η πλειονότητα του πληθυσμού ασχολείται με τη γεωργία, με κύρια προϊόντα ελιές, σταφίδα, κρασί και λαχανικά.

Τα Χαβριάτα ήταν ο τόπος γέννησης του φιλοσόφου Βικεντίου Δαμοδού (Vincenzo Damodo), ο τάφος του οποίου βρίσκεται στην εκκλησία. Αναφέρεται και ως «το μπαλκόνι του Ιονίου» σε όλη την Κεφαλονιά.

## Ιστορία
Λόγω της στρατηγικής τους θέσης, τα Χαβριάτα υπήρξαν στόχος εχθρικών εισβολών στη μακρά τους ιστορία. Στο αμφιλεγόμενο βιβλίο Odysseus Unbound, η Παλική αναγνωρίζεται ως η αρχαία τοποθεσία της Ιθάκης, πατρίδας του Οδυσσέα.

Κατά τη διάρκεια των δυο Παγκοσμίων Πολέμων, εκατοντάδες κάτοικοι του χωριού συμμετείχαν σε τοπικά αντιστασιακά κινήματα. 
Κατά το σεισμό του 1953, το χωριό καταστράφηκε σε μεγάλο βαθμό.

Σε απόσταση 8χιλιομετρων βρίσκεται η Μονή Κηπουρέων, στην οποία είχε απομείνει ένας μοναχός, ο πατήρ Ευσέβιος μεχρι τον θάνατό του το 2014.

## Πληθυσμός

## Παραπομπές


Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Ναός Αγίου Νικολάου Κερατσινίου

Ο **ναός του Αγίου Νικολάου [[Κερατσίνι|Κερατσινίου]]** είναι ένας ιστορικός ναός, ο οποίος θεμελιώθηκε γύρω στα 1820 από τον Γεώργιο Καραϊσκάκη προς τιμήν του Αγίου Νικολάου και χτίστηκε για τις ανάγκες των *Ταμπουριών* - στρατοπέδου. Ο πρώτος ναΐσκος ήταν μόλις 4m², κατασκευασμένος από τσιμεντόλιθους και εσωτερικά κυρίως από ξύλο. Παρόλο που στην περιοχή επικρατούσε εμπόλεμη κατάσταση, η αρχιτεκτονική του Ναού και η διακόσμησή του ήταν σε επιβλητικά για την εποχή επίπεδα.

## Αρχιτεχτονική
Εξωτερικά φάνταζε ως ένα απλό νησιώτικο παρεκκλήσι που όμως δεν έλειπαν τα Πειραιώτικα στοιχεία, όπως την τότε συνήθεια το καμπαναριό να μη χτίζεται επί του Ναού. Εσωτερικά ήταν ένα έργο τέχνης και το μαρτυρεί η τοιχογραφία με αναπαράσταση ουράνιων σωμάτων μέσα σε ένα γαλάζιο φόντο, και κοσμημένο με Βυζαντινές Αγιογραφίες απόλυτα ζωντανές και κατανυκτικές. Το τέμπλο ένα κράμα ξύλου και γύψου, σκαλιστό με αγιογραφημένες τις παραστάσεις του Χριστού και της Θεοτόκου, ενώ στα πλάγια του, του Αγίου Νικολάου. Το εσωτερικό του Ναού κοσμούσαν επίσης και μεγάλες κανδήλες επιβλητικές πιθανόν από τάματα του, υπό επανάσταση τότε, Ελληνικού Έθνους. Δυστυχώς μετά τον θάνατο του Καραισκάκη και την κατάκτηση της πόλης από τον Κιουταχή πασά ο ναός κάηκε και ασβεστώθηκε από τους Τουρκους. Το 1837 με την απελευθέρωση της πόλης οι κάτοικοι ζήτησαν από τον Δήμο Αθηναίων να τους παραχωρήσει άδεια για να κτίσουν το Ναό του Αγίου Γεωργίου προς τιμή του Γ. Καραϊσκάκη. Λίγα χρόνια αργότερα δαπάνη του τότε μητροπολίτη Νικαίας κυρού Γεωργίου Παυλίδη έγιναν νέες προσθήκες και διακοσμηθεί εκ νέου.

Κατηγορία:Εκκλησίες στην Αττική
Κατηγορία:Ιερά Μητρόπολις Νικαίας
Πεσαβάρ

thumb|right|Το Ισλαμικό Πανεπιστήμιο της Πεσαβάρ
Η **Πεσαβάρ** είναι πόλη του Πακιστάν, πρωτεύουσα του ομώνυμου διαμερίσματος στα ΒΔ. σύνορα με το Αφγανιστάν, περί τα 16 χλμ. από το Πέρασμα Κιμπέρ, την περίφημη Πύλη προς την Κεντρική Ασία.
Βρίσκεται κατά μήκος του παραπόταμου Μπαρά του ποταμού Καμπούλ. Λόγω της έντονης ξηρασίας της περιοχής, καλλιεργείται μόνο σιτάρι και το περισσότερο της έκτασης χρησιμεύει για βοσκή. Στην πόλη αυτή παρουσιάζεται η μεγαλύτερη αγορά της περιοχής για τάπητες, δέρματα και κοσμήματα.

Η σπουδαιότητα της πόλης οφείλεται κυρίως στην στρατηγική της θέση για την οποία και επί μακρόν υπήρξε σημαντικός στρατιωτικός σταθμός των Άγγλων. Κατά το Β΄ Παγκόσμιο Πόλεμο ήταν κέντρο ανεφοδιασμού και εκπαίδευσης των πολεμιστών "Γκούρκας". Σε αυτήν υπήρχε επίσης και κέντρο εκπαίδευσης αλεξιπτωτιστών.

Το 1950 αριθμούσε 153.000 κατοίκους και το 1988 555.000. Το 2010 ο πληθυσμός της υπολογίζονταν σε 1.440.000 κατοίκους.

## Παραπομπές

## Εξωτερικοί σύνδεσμοι

Κατηγορία:Πόλεις του Πακιστάν
Killing in the Name

Το "**Killing in the Name**" είναι το πρώτο σινγκλ των Rage Against the Machine από το ομώνυμο άλμπουμ, και είναι ένα από τα πιο χαρακτηριστικά του συγκροτήματος. Στις 31 Αυγούστου το 1999, επανακυκλοφόρησε με δυο επιπλέον ανέκδοτα τραγούδια τα "Darkness Of Greed" και "Clear The Lane". Αξίζει να αναφερθεί ότι το όνομα δεν είναι "Killing in the Name *of*", ένα συνηθισμένο λάθος.

Οι στίχοι υπονοούν ότι κάποια μέλη του νομοθετικού σώματος στις Η.Π.Α. είναι επίσης μέλη της Κου Κλουξ Κλαν. Αυτό φαίνεται κυρίως από την επαναλαμβανόμενη φράση-επωδό: "Some of those that work forces are the same that burn crosses"(*Κάποιοι από αυτούς που καθορίζουν τους νόμους είναι οι ίδιοι που καίνε σταυρούς*), που αναφέρεται στην τελετουργική καύση σταυρών στις συγκεντρώσεις της ρατσιστικής αυτής οργάνωσης.

Το εξώφυλλο του σινγκλ είναι η αμφιλεγόμενη φωτογραφία του Θικ Κουάνγκ Ντουκ, να αυτοπυρπολείται διαμαρτυρόμενος για την αντιμετώπιση των Βουδιστών από την κυβέρνηση του Νοτίου Βιετνάμ.

## Περιεχόμενα
# "Killing in the Name"
# "Darkness of Greed"
# "Clear the Lane"

Κατηγορία:Τραγούδια των Rage Against the Machine
Κατηγορία:Τραγούδια του 1992
Κατηγορία:Singles του 1992
Κατηγορία:Singles του 1993
Κατηγορία:Τραγούδια κατά του ρατσισμού και της ξενοφοβίας
Κατηγορία:Singles της Epic Records
Κατηγορία:Singles (ντεμπούτο)
Κατηγορία:Τραγούδια διαμαρτυρίας
Ελικώνας

Ο **Ελικώνας** είναι βουνό της Βοιωτίας με υψόμετρο 1.748 μέτρα. Απλώνεται κατά μήκος των δυτικών ακτών της Βοιωτίας. Περικλείεται στα βόρεια από την Κίρφη (απόληξη του Παρνασσού), στα νότια από τον Κιθαιρώνα, ενώ στα ανατολικά καταλήγει στην πεδιάδα της Κωπαΐδας. 

## Ψηλότερες κορυφές
Ο Ελικώνας έχει συνολικά 16 κορυφές με υψόμετρο άνω των 1000 μέτρων. Οι πιο ψηλές από αυτές είναι οι:
*Παλαιοβούνα: 1.748 μέτρα
*Τσίβερι: 1.560 μέτρα 
*Μεγάλη Λούτσα: 1.548 μέτρα
*Μοτσάρα (Ζαγαράς): 1.525 μέτρα
*Σωριάς: 1.523 μέτρα

## Οικολογία
Η βλάστηση του Ελικώνα είναι αρκετά πλούσια, κυρίως στη βόρεια πλευρά του όπου καλύπτεται από έλατα (κυρίως τα τμήματα γύρω από τις δύο ψηλότερες κορυφές του). Στις πιο νότιες περιοχές του σε ενδιάμεσο υψόμετρο, συναντώνται δάση βελανιδιάς. Η πλευρά του όμως προς τον Κορινθιακό κόλπο έχει πολύ φτωχή βλάστηση.

## Μυθολογία
Ο Ελικώνας είναι γνωστός από την Ελληνική μυθολογία διότι υπήρχαν σε αυτόν δύο πηγές αφιερωμένες στις Μούσες: η Αγανίππη και η Ιπποκρήνη, και οι δύο έχουν τη λέξη «άλογο» (*ίππος*) στο τοπωνύμιο τους. Κατά τον ύστερο έβδομο αιώνα π.Χ., ο ποιητής Ησίοδος εξύμνησε τη νεότητά του όταν βοσκούσε τα πρόβατά του στις πλαγιές του Ελικώνος (*Θεογονία*, 23), όπου ο Έρως και οι Μούσες ήδη είχαν ιερά και ένα χορευτικό πεδίο κοντά στην κορυφή, όπου "τα παλλόμενα πόδια τους ξυπνούν την ερωτική επιθυμία" (Ησίοδος, 8). Εκεί οι Μούσες τον ενέπνευσαν και άρχισε να τραγουδά την απαρχή των θεών. Έτσι ο Ελικών έγινε το έμβλημα της ποιητικής εμπνεύσεως. Ο Ησίοδος αναφέρει άλλες πηγές που ήταν άντρα των Μουσών: "Λούζουν τα μικρά τους σώματα στο νερό του Περμεσσού ή της Ιπποκρήνης ή του στοιχειωμένου Ολμειού". Στον Ελικώνα ευρίσκετο επίσης η πηγή όπου ο Νάρκισσος εμπνεύστηκε από την ίδια του την ομορφιά.

Στον Ομηρικό Ύμνο στον Ποσειδώνα, μία σύντομη επίκληση, ο θεός χαιρετίζεται ως "κύριος του Ελικώνος".

## Παραπομπές

*Kerenyi, Karl, 1951. *The Gods of the Greeks*

## Εξωτερικοί σύνδεσμοι

* 


Ελικωνας
Τζάννι Μπάσο

Ο **Γιάνι Μπάσο** (ιταλ. *Gianni Basso*, 24 Μαΐου 1931 - 17 Αυγούστου 2009) ήταν Ιταλός σαξοφωνίστας, γεννημένος το 1931 στο Asti. Ξεκίνησε τη σταδιοδρομία του ως κλαρινετίστας και έπαιξε επαγγελματικά στη Γερμανία και το Βέλγιο στα τέλη της δεκαετίας του ’40, ως μέλος της Raoul Falsan Big Band. Στην επόμενη δεκαετία κατάφερε να είναι ένας από τους εμπορικότερους μουσικούς του Μιλάνου. Το 1954 ξεκίνησε η συνεργασία του με τον τρομπετίστα και συνθέτη Oscar Valdambrini, η οποία εξελίχθηκε σε μία στενή επαγγελματική σχέση. Η μουσική εξίσωση που προέκυψε ξεπερνούσε τα ρομαντικά όρια δύο Ευρωπαίων που απλά αναπαρήγαγαν Αμερικανική τζαζ όπως συνηθιζόταν μέχρι τότε. Στη δεκαετία του ’50 το *combo* τους ήταν το πιο δημοφιλές στην Ιταλία και όλοι οι σημαντικοί Αμερικανοί guests έπαιζαν μαζί τους (Billie Holiday, Lionel Hampton, Gerry Mulligan, Slide Hampton, Chet Baker). Το παίξιμο του Μπάσο έμοιαζε αρχικά με αυτό του Stan Getz αλλά στη συνέχεια το εμπλούτισε με νέα στοιχεία με αποτέλεσμα να προκύψει το δικό του ύφος. Στη δεκαετία του ’70 ίδρυσε τους *Saxes Machines* και αργότερα την *Gianni Basso Big Band*.

## Επιλεγμένη δισκογραφία
* 1960 - New Sound from Italy (Verve) 
* 2002 - For Lars Gullin (Swedish Genius) Vol 1 (Philogy) 
* 2003 - Two For The Cities (Philogy) 
* 2004 - Lush Life (Tribute to Billy Strayhorn) (Philogy) 
* 2005 - Gianni Basso plays Ballads (Azzura Music) 
* 2005 - Gianni Basso Big Band - Summertime (Azzura)

## Παραπομπές


Κατηγορία:Ιταλοί μουσικοί
Κατηγορία:Ιταλοί συνθέτες
Κατηγορία:Τζαζ μουσικοί
Κατηγορία:Σαξοφωνίστες
Ιάκωβος ο Νισιβηνός

Ο **Ιάκωβος ο Νισιβινός**, αποκαλούμενος και «Μέγας» (κοιμήθηκε το 338), ήταν συριακής καταγωγής χριστιανός επίσκοπος και συγγραφέας που έζησε το 4ο αιώνα.

## Βιογραφία
Έζησε για πολλά έτη ως ερημίτης. Κατά το έτος 309 εκλέχθηκε επίσκοπος, ο πρώτος, της γενέτειράς του Νισίβεως της Μεσοποταμίας. Πέθανε το 338. Υπήρξε δάσκαλος του Σύριου εκκλησιαστικού συγγραφέα Εφραίμ του Σύρου. Επίσης ενθάρρυνε στο συγγραφικό-θεολογικό έργο τον θεμελιωτή της συριακής χριστιανικής γραμματείας Αφραάτη. Δεν μας έχει σωθεί κανένα κείμενό του, αν και λόγωτης φήμης του του έχουν αποδοθεί αρκετά, όπως η αρμενική μετάφραση των *Επιδείξεων* του Αφραάτη.

Έχει ανακηρυχθεί άγιος και η μνήμη του εορτάζεται από την Ορθόδοξη Εκκλησία στις 31 Οκτωβρίου, από δε την Καθολική Εκκλησία στις 15 Ιουλίου.

## Παραπομπές


## Πηγές
* Στυλιανός Παπαδόπουλος, Πατρολογία, τομ. Β, Αθήνα, 1990, σελ.154

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Επίσκοποι του 4ου αιώνα
Αγανίππη

μικρογραφία|Αγανίππη, λιθογραφία από την συλλογή Νύμφες του Φίλιπ Γκάλε,1587. Έκθεμα στο Μουσείο Τέχνης του Λος Άντζελες.
* **Αγανίππη** είναι το όνομα μίας πηγής και μίας νύμφης (μίας Κριναίας) συνδεδεμένης με αυτή στην Ελληνική μυθολογία. Η πηγή ευρίσκεται στην Βοιωτία, κοντά στις Θεσπιές, στους πρόποδες του όρους Ελικώνος. Δημιουργήθηκε από τον καλπασμό του Πηγάσου και συνδέθηκε με τις Μούσες ως πηγή ποιητικής εμπνεύσεως.

* Η Αγανίππη ήταν η θυγατέρα του Τερμησσού.

*Γυναίκα του Ακρισίου, μητέρα της Δανάης, οπού την καλούσαν και ως Ευρυδίκη

## Βιβλιογραφία

*Thesaurus Linguae Graecae

## Παραπομπές - Αναφορές


Κατηγορία:Νύμφες της ελληνικής μυθολογίας
Ιπποκρήνη

Στην ελληνική μυθολογία, η **Ιπποκρήνη** ήταν μία πηγή στο όρος Ελικών της Βοιωτίας. Η πηγή ήταν αφιερωμένη στις Μούσες και δημιουργημένη από τον καλπασμό του φτερωτού αλόγου Πηγάσου. Το όνομά της κατά κυριολεξία σημαίνει «Πηγή του Αλόγου» και το νερό της υποτίθεται ότι έφερνε ποιητική έμπνευση σε όποιον το έπινε.

*Ιπποκρήνη* επίσης ονομαζόταν μια πηγή στην Τροιζήνα, στην οποία εξαγνίστηκε ο Ορέστης μετά τη δολοφονία της μητέρας του, Κλυταιμνήστρας. (*Παυσανία Β 31, 11-12*)

* Ο αστεροειδής **[[5085 Ιπποκρήνη]]** (5085 Hippocrene), που ανακαλύφθηκε το 1977, πήρε το όνομά του από τη μυθική αυτή πηγή.

Κατηγορία:Ελληνική μυθολογία
Κατηγορία:Πηγές της Ελλάδας
Κατηγορία:Ελικώνας
Ενσύρματο δίκτυο

Η **ενσύρματη** επικοινωνία, η οποία περιλαμβάνει όλων των ειδών τις εναέριες, τις επίγειες ή τις υπόγειες συνδέσεις αυτού του είδους. Παραδείγματα τέτοιων δικτύων αποτελούν όλα τα χάλκινα καλωδιακά δίκτυα, όπως επίσης και τα οπτικά δίκτυα.

Κατηγορία:Τηλεπικοινωνίες
Κατηγορία:Δίκτυα υπολογιστών
Αλέξανδρος Πεσμαζόγλου

Ο **Αλέξανδρος Πεσμαζόγλου** (1859 - 1939) ήταν Έλληνας οικονομολόγος και τραπεζίτης, αδελφός του Ιωάννη Πεσμαζόγλου.

Μικρασιατικής καταγωγής, γεννήθηκε στην Αλεξάνδρεια της Αιγύπτου το 1859 και σπούδασε οικονομικές επιστήμες με τον αδελφό του Ιωάννη. Υπήρξε Διευθυντής της Τράπεζας Αθηνών μετά τον θάνατο του αδελφού του.

Πέθανε ένα χρόνο πριν ξεσπάσει ο Ελληνοϊταλικός πόλεμος το 1939.

## Δείτε επίσης
* Οικογένεια Πεσμαζόγλου

Κατηγορία:Έλληνες οικονομολόγοι
Κατηγορία:Έλληνες τραπεζίτες
Κατηγορία:Έλληνες της Αιγύπτου
Κατηγορία:Οικογένεια Πεσμαζόγλου
Κατηγορία:Μικρασιατικός Ελληνισμός
Βίλχελμ Ντέρπφελτ

Ο **Βίλχελμ Ντέρπφελτ** ή (παλαιότερα) **Γουιλιέλμος Δαίρπφελδ** (, 26 Δεκεμβρίου 1853 - 25 Απριλίου 1940) ήταν Γερμανός αρχιτέκτονας, περισσότερο γνωστός για τη συνεισφορά του στην κλασική αρχαιολογία.

## Βιογραφία
[thumb|150 px|left|Ο τάφος του Ντέρπφελτ στον Βλυχό του [Νυδρί Λευκάδας|Νυδριού, όπως ήταν το 1943, πριν τοποθετηθεί η υπάρχουσα σήμερα επιτύμβια επιγραφή]]
Ο Ντέρπφελτ γεννήθηκε στο Μπάρμεν του Βούπερταλ και ήταν γιος διακεκριμένου παιδαγωγού της Πρωσίας και φίλος του Κάιζερ. Το 1877 έγινε βοηθός των αρχαιολόγων Ρίχαρντ Μπόρμαν, Φρίντριχ Άντλερ και Ερνστ Κούρτιους στις ανασκαφές στην αρχαία Ολυμπία. Το 1882 ακολούθησε τον Ερρίκο Σλήμαν που έκανε ανασκαφές στην Τροία, τις οποίες και συνέχισε το 1893. Δούλεψε μαζί με τον Σλήμαν και στην Τίρυνθα (1884&ndash;1885). Πήρε μέρος στις ανασκαφές της Ακρόπολης (1885&ndash;1890), της Περγάμου (1900&ndash;1913 με τον Αλεξάντερ Κόντζε, Alexander Conze) και στις ανασκαφές του 1931 στην Αρχαία Αγορά της Αθήνας.

Το 1886 ο Ντέρπφελτ ίδρυσε τη Γερμανική Σχολή των Αθηνών, που προς τιμή του ονομάστηκε «Dörpfeld Gymnasium». Από το 1887 έως το 1912 ήταν διευθυντής του Γερμανικού Αρχαιολογικού Ινστιτούτου στην Αθήνα. Οργάνωσε διαλέξεις και εβδομαδιαίες ξεναγήσεις για το ευρύ κοινό στην Αθήνα και από την άνοιξη του 1888, σειρά τακτικών περιηγητικών διαδρομών στην Πελοπόννησο με αρχαιολογικό περιεχόμενο.

Από τα τέλη του 1880 και για πολλά χρόνια μετά ο Ντέρπφελτ έκανε ανασκαφές σε διάφορα σημεία της Λευκάδας και υποστήριξε με πάθος τη θεωρία ότι η ομηρική Ιθάκη είναι το σημερινό νησί της Λευκάδας. Στα συγγράμματά του αναφέρει ότι: *"το Δουλίχιον είναι η σημερινή Κεφαλονιά, η Σάμη είναι η σημερινή Ιθάκη, η Ζάκυνθος η σημερινή Ζάκυνθος και η σημερινή Λευκάδα είναι η Ομηρική Ιθάκη"*. Απεβίωσε στις 25 Απριλίου του 1940 στη Λευκάδα όπου και ετάφη στην περιοχή Γένι, στο άκρο του κόλπου του Βλυχού και απέναντι από το Νυδρί, σύμφωνα με την τελευταία του επιθυμία.

Ο Ντέρπφελτ θεωρείται πρωτοπόρος της στρωματογραφικής ανασκαφής και της ακριβούς γραπτής τεκμηρίωσης των αρχαιολογικών επιχειρήσεων.

## Εργογραφία
Τα κυριότερα έργα που έγραψε ο Ντέρπφελτ είναι:
* *Τροία και Ίλιον, αρχιτεκτονική ιστορία Τροίας ως τη ρωμαϊκή εποχή* (1902)
* *Η επιστροφή του Οδυσσέα* (1924) 
* *Η αρχαία Ιθάκη* (1927)
* *Η αρχαία Ολυμπία* (1935)
* *Η αρχαία Αθήνα* (1937 - 1939)

## Παραπομπές


## Εξωτερικοί σύνδεσμοι
* Wikisource
* ''Ξένοι ἐπιστήμονες ἐν Ἑλλάδι: Γουλιέλμος Δαῖρπφελδ (Wilhelm Dœrpfeld)''
* Οι αρχαιολόγοι Λέβεντορ, Δημοτική Κοινότητα και Σλήμαν στις Μυκήνες το 1885 από την Αργολική αρχειακή βιβλιοθήκη Ιστορίας και Πολιτισμού

Κατηγορία:Γερμανοί αρχαιολόγοι
Κατηγορία:Γερμανοί αρχιτέκτονες
Κατηγορία:Γερμανικό Αρχαιολογικό Ινστιτούτο Αθηνών
Καρυά Λευκάδας

Η **Καρυά** είναι οικισμός της Λευκάδας στην Περιφερειακή Ενότητα Λευκάδας.

## Γενικά στοιχεία
Η Καρυά βρίσκεται στο βορεινό και κεντρικό τμήμα του νησιού, κτισμένη στις βόρειες πλαγιές του όρους Ελάτη, σε υψόμετρο 500 μέτρων ενώ στα ριζά του χωριού βρίσκεται μικρό οροπέδιο και  απέχει περίπου 15 χλμ. νοτιοδυτικά από την Λευκάδα. Αξιοθέατα είναι η εκκλησία του Αγίου Σπυρίδωνος στο κέντρο του χωριού, με το επιβλητικό της καμπαναριό (κτίστηκε στα τέλη του 19ου αιώνα) και το Μοναστήρι του Αϊ-Γιάννη του Προδρόμου που χτίστηκε το 1605.

Η Καρυά είναι ξακουστή για τα παραδοσιακά υφαντά και κεντήματα που φτιάχνονται εδώ και αιώνες με χρήση μιας ειδικής τεχνικής (Καρσάνικη βελονιά). Κάθε καλοκαίρι λαμβάνει χώρα το παραδοσιακό δρώμενο του «Χωριάτικου Γάμου» που προσελκύει πλήθος επισκεπτών.

## Διοικητικά - πληθυσμιακά στοιχεία
Αναφέρεται επίσημα, μετά την Ένωση των Επτανήσων με την Ελλάδα, το 1866 στο ΦΕΚ 9Α - 28/01/1866 να ορίζεται έδρα του τότε νεοϊδρυθέντα δήμου Καρυάς και το 1912 στο ΦΕΚ 261Α - 31/08/1912 να ορίζεται έδρα της ομώνυμης κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί κοινότητα που υπάγεται στη Δημοτική Ενότητα Καρυάς του δήμου Λευκάδας και σύμφωνα με την απογραφή 2011 απογράφονται 938 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι
* karya.gr
* 

## Παραπομπές


Κατηγορία:Χωριά της περιφερειακής ενότητας Λευκάδας